b"\n_START_ARTICLE_\nGovernaci\xc3\xb3 d'Alacant\n_START_PARAGRAPH_\nLa Governaci\xc3\xb3 d'Alacant va ser un ens administratiu del Pa\xc3\xads Valenci\xc3\xa0, durant el segle XVIII i principis del XIX. Tamb\xc3\xa9 va ser anomenat partit o corregiment d'Alacant._NEWLINE_Va ser una divisi\xc3\xb3 administrativa creada pel regne borb\xc3\xb2nic despr\xc3\xa9s de 1707. Comprenia l'antic terme municipal de la ciutat d'Alacant: la comarca de l'Alacant\xc3\xad i el lloc de Montfort (Vinalop\xc3\xb3 Mitj\xc3\xa0). Restaven fora Xixona i La Torre de les Ma\xc3\xa7anes. Des de 1722 es va preveure l'annexi\xc3\xb3 de la Governaci\xc3\xb3 de Xixona, sense arribar a materialitzar-se._NEWLINE_La governaci\xc3\xb3 va ser substitu\xc3\xafda el 1833, amb la implantaci\xc3\xb3 de les prov\xc3\xadncies."